รัฐบาลไทย-ข่าวทำเนียบรัฐบาล-ธพว.ติดปีกการตลาดผู้ประกอบการสตาร์ทอัพและเอสเอ็มอีไทย ด้วยงานสัมมนา "ปฏิบัติการ LINE@ Marketing สร้างธุรกิจพิชิตเงินแสน"
วันจันทร์ที่ 10 เมษายน 2560
ธพว.ติดปีกการตลาดผู้ประกอบการสตาร์ทอัพและเอสเอ็มอีไทย ด้วยงานสัมมนา "ปฏิบัติการ LINE@ Marketing สร้างธุรกิจพิชิตเงินแสน"
ธพว.จัดสัมมนา "ปฏิบัติการ LINE@ Marketing สร้างธุรกิจพิชิตเงินแสน"  ณ บริเวณพื้นที่ Co-Working Space ชั้น 1 สํานักงานใหญ่ SME Bank Tower
ในวันนี้ (10 เมษายน 2560) ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.หรือ SME Development Bank) ร่วมกับ สถาบันเทคโนโลยีพระจอมเกล้าเจ้าคุณทหารลาดกระบัง จัดสัมมนา "ปฏิบัติการ LINE@ Marketing สร้างธุรกิจพิชิตเงินแสน" ณ บริเวณพื้นที่ Co-Working Space ชั้น 1 สํานักงานใหญ่ SME Bank Tower ติดสถานีรถไฟฟ้าอารีย์ โดยได้เชิญกูรู อาจารย์ณัฐพล ขาวสําลี ผู้ที่เชี่ยวชาญด้านการทําE-Marketingผ่านโปรแกรม LINE@ ( ไลน์แอด)ที่กําลังได้รับความนิยมในกลุ่มสตาร์ทอัพ และ เอสเอ็มอี โดยการอบรมครั้งนี้ถ่ายทอดสดผ่าน Facebook Live ของ Innovation Center และ Facebook SME Development Bank ด้วย
นายมงคล ลีลาธรรม กรรมการผู้จัดการ ธพว. กล่าวว่า โลกของการทําธุรกิจในปัจจุบันผู้ประกอบการที่จะชนะในสนามการค้าที่สําคัญต้องให้บริการเข้าถึงลูกค้าอย่างรวดเร็วมีประสิทธิภาพ สุภาษิตที่ว่า “ ปลาใหญ่กินปลาเล็กใช้ไม่ได้แล้วในยุคนี้ แต่จะเป็นปลาเร็วกินปลาช้า” ผู้ประกอบการต้องปรับตัวเร็วใช้เครื่องมือข้อมูลมาปรับใช้ธุรกิจให้ตัวเองมีรายได้เพิ่มขึ้นเติบโต ดังนั้นการเรียนรู้ช่องทางธุรกิจผ่านแอพพลิเคชั่นไลน์แอดเป็นส่วนหนึ่งสนับสนุนการโฆษณาประชาสัมพันธ์สินค้าโดยตรงถึงกลุ่มเป้าหมายได้อย่างง่ายขยายศักยภาพธุรกิจเพิ่มช่องทางการตลาด จากตัวเลขสถิติปี 2558 ยอดผู้ใช้งาน LINE ในประเทศไทยมีอยู่ทั้งสิ้นกว่า 33 ล้านคน ซึ่งนับเป็นอันดับที่ 2 ของโลก และแนวโน้มปัจจุบันของการทําตลาดมาร์เก็ตติ้งออนไลน์กําลังได้รับความนิยมอย่างสูง จึงตอบโจทย์ได้อย่างดีว่าในอนาคตนั้น ถ้าจะสร้างแบรนด์หรือร้านค้าเป็นของตัวเองเพื่อโปรโมทสินค้าสร้างการรับรู้ให้ลูกค้าจะต้องหันมาสนใจเรื่องนี้มากขึ้น ซึ่งแอพพลิเคชั่นไลน์แอดเหมาะกับผู้ประกอบการช่วยประชาสัมพันธ์ข่าวสารได้ทั้งข้อความ รูปภาพ และโปรโมชั่น ในลักษณะกระจายข่าวสารเพียงครั้งเดียวสามารถเข้าสู่กลุ่มเป้าหมายได้จํานวนมากนับว่าเป็นช่องทางการสื่อสารที่รองรับการทําตลาด E-Marketing ก้าวสู่ไทยแลนด์ 4.0 โดยการจัดอบรมเชิงปฏิบัติการครั้งนี้มีผู้ประกอบการสนใจเข้าร่วมกิจกรรมเป็นจํานวนมาก โดยยอดจองเข้าร่วมงานเต็มตั้งแต่วันแรกที่ประชาสัมพันธ์กิจกรรม แสดงให้เห็นว่า ผู้ประกอบการเริ่มปรับตัวเรียนรู้นวัตกรรมเทคโนโลยี ที่ตอบโจทย์ช่องทางค้าขายเพิ่มขึ้น โดย ธพว.จัดอบรมเชิงปฎิบัติการจริงเต็มวันตั้งแต่เวลา 9.00-17.00 น. ทั้งนี้วิทยากรเป็นผู้รู้จริงในแวดวงนี้โดยตรงมาถ่ายทอดความรู้และนํามาปรับใช้งานได้ทันที สําหรับกิจกรรมในลักษณะนี้ธนาคารจัดต่อเนื่องเป็นครั้งที่ 9 แล้ว เกิดกระแสการตอบรับเข้าร่วมงานอย่างต่อเนื่องจากลูกค้า กลุ่มสตาร์อัพและผู้ประกอบการเอสเอ็มอี รวมทั้งนิสิต นักศึกษา ซึ่งเป็นตามวัตถุประสงค์ของธนาคารที่พร้อมเป็นศูนย์ SME D- Solution ให้บริการครบวงจร ต่อเติมเงินทุน เติมเต็มองค์ความรู้นวัตกรรมเทคโนโลยี และติดปีกสร้างโอกาสการตลาดให้ผู้ประกอบการเติบโตต่อไป
สําหรับอาจารย์ณัฐพล ขาวสําลี ผู้ร่วมก่อตั้งและเป็นวิทยากรที่ Social Media Coach Thailand และยังเป็นผู้มีประสบการณ์ในการทําธุรกิจ Affiliate Marketing ทั้งจาก CJ, Amazon และอื่นๆ เจ้าของเว็บไซต์ Nattaphon.com ที่มีบทความด้าน Internet Marketing และ Web Design ที่ได้รับความนิยมอย่างมาก
ที่มา : ศูนย์พัฒนา SMEs โทร.081-4807594
เผยแพร่ข้อมูล : ฝ่ายสื่อสารองค์กรและกิจกรรมเพื่อสังคม โทร. 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง